ᱟᱢᱵᱟᱞᱟ ᱦᱚᱱᱚᱛ

ᱟᱢᱵᱟᱞᱟ ᱦᱚᱱᱚᱛ  ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱟᱨ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱟᱢᱵᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱯᱟᱦᱴᱟ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱᱟᱜ  ᱮᱛᱚᱢ ᱥᱮᱦᱮᱫ ᱞᱟᱴᱤᱪᱩᱰ 27-39″-45′ ᱠᱷᱚᱱ ᱥᱟᱢᱟᱝ ᱥᱮᱦᱮᱫ ᱞᱚᱝᱜᱤᱪᱩᱰ 76-36″-52′ ᱢᱮᱱᱟᱜᱼᱟ ᱾

ᱠᱷᱚᱸᱰ
ᱱᱚᱶᱟ ᱦᱚᱱᱚᱛ ᱫᱚ ᱟᱢᱵᱟᱞᱟ ᱦᱚᱲᱫᱚᱨᱵᱟᱨ ᱢᱟᱹᱪᱤ (Lok Sabha constituency) ᱛᱟᱹᱨᱤ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱟᱹᱫᱤᱵᱟᱹᱥᱤ ᱢᱟᱹᱪᱤ ᱞᱮᱠᱟᱛᱮ ᱨᱟᱠᱷᱟ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱔ ᱜᱚᱴᱟᱝ ᱨᱟᱭ ᱫᱚᱨᱵᱟᱨ ᱢᱟᱹᱪᱤ (Vidhan Sabha constituencies) ᱦᱚᱸ ᱢᱮᱱᱟᱜᱼᱟ, ᱥᱟᱱᱟᱢ ᱜᱮ ᱟᱢᱵᱟᱞᱟ ᱦᱚᱲ ᱫᱚᱨᱵᱟᱨ ᱢᱟᱹᱪᱤ ᱨᱮᱱᱟᱜ ᱦᱟᱹᱴᱤᱧ ᱠᱟᱱᱟ ᱟᱨ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ : ᱟᱢᱵᱟᱞᱟ ᱥᱤᱴᱤ (Ambala City), ᱟᱢᱵᱟᱞᱟ ᱠᱟᱱᱴ (Ambala Cantt),ᱢᱩᱞᱟᱱᱟ (Mulana), ᱱᱟᱨᱟᱹᱭᱱᱜᱚᱲ (Naraingarh)  ᱾

ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱪᱟᱪᱞᱟᱣ ᱵᱷᱟᱨ ᱫᱚ ᱟᱢᱵᱟᱞᱟ ᱠᱷᱚᱸᱰ ᱟᱨ ᱨᱤᱭᱨᱤᱛ ᱟᱨ ᱟᱫᱮᱥ (law and order) ᱫᱚ ᱟᱢᱵᱟᱞᱟ ᱯᱩᱞᱤᱥ ᱨᱮᱸᱡᱽ (Ambala Police Range) ᱴᱷᱮᱱ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱔ ᱜᱚᱴᱟᱝ ᱜᱩᱴ ᱩᱛᱱᱟᱹᱣ ᱵᱽᱞᱚᱠ ᱟᱨ ᱗ ᱜᱚᱴᱟᱝ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱜᱩᱴ ᱩᱛᱱᱟᱹᱣ ᱵᱽᱞᱚᱠ ᱠᱚ ᱫᱚ ᱦᱩᱭᱩᱜ ᱠᱟᱱᱟ : ᱟᱢᱵᱟᱞᱟ, ᱟᱢᱵᱟᱞᱟ ᱠᱟᱱᱴᱴ, ᱵᱟᱨᱟᱨᱟ ᱟᱨ ᱱᱟᱨᱟᱹᱭᱱᱜᱚᱲ ᱾ ᱛᱚᱦᱥᱤᱞ ᱠᱚ ᱫᱚ ᱦᱩᱭᱩᱜ ᱠᱟᱱᱟ : ᱟᱢᱵᱟᱞᱟ, ᱟᱢᱵᱟᱞᱟ ᱠᱟᱱᱴᱴ, ᱵᱟᱨᱟᱨᱟ, ᱢᱩᱞᱞᱟᱱᱟ, ᱥᱟᱦᱟ, ᱥᱮᱦᱡᱟᱫᱽᱯᱩᱨ ᱟᱨ ᱱᱟᱨᱟᱹᱭᱱᱜᱚᱲ ᱾Admin setup of Ambala.

ᱰᱮᱢᱚᱜᱽᱨᱟᱯᱷᱤᱠ

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱑,᱒᱘,᱓᱕᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱥᱤᱯᱨᱚᱥ ᱫᱤᱥᱚᱢ ᱦᱚᱲ ᱮᱞ ᱟᱨᱵᱟᱝ ᱡᱩᱢᱤᱫ ᱯᱚᱱᱚᱛ (US state) ᱨᱷᱚᱰᱮ ᱟᱭᱞᱮᱱᱰ (Rhode Island) ᱥᱟᱶ ᱞᱮᱠᱷᱟ ᱨᱮ ᱠᱚ ᱥᱩᱨᱥᱩᱯᱩᱨᱚᱜᱼᱟ ᱾ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱫᱽ ᱠᱷᱚᱱ ᱱᱚᱶᱟ ᱫᱚ ᱔᱑᱐ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱑᱑ᱹ᱒᱓% ᱛᱟᱦᱮᱸᱠᱟᱱᱟ ᱒᱐᱐᱑ᱼ᱒᱐᱑᱑ ᱵᱷᱤᱛᱤᱨ ᱨᱮ ᱾ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱑᱐᱐᱐ ᱠᱚᱲᱟ ᱨᱮ ᱘᱘᱕ ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱑ᱹ᱗᱕% ᱢᱮᱱᱟᱜᱼᱟ ᱾

ᱦᱤᱱᱫᱤ (ᱫᱮᱵᱽᱱᱟᱜᱽᱨᱤ ᱪᱤᱠᱤ ᱫᱚ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨ ᱮᱫᱼᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱘᱗ᱹ᱗᱒% ᱦᱚᱲ ᱫᱚ ᱦᱤᱱᱫᱤ ᱟᱨ ᱑᱐ᱹ᱙᱖% ᱦᱚᱲ ᱫᱚ ᱯᱚᱧᱡᱟᱵᱤ ᱯᱟᱹᱨᱥᱤ ᱡᱟᱱᱟᱢ ᱟᱲᱟᱝ ᱞᱮᱠᱟᱛᱮ ᱠᱚ ᱵᱮᱵᱷᱟᱨ ᱮᱫ ᱛᱟᱦᱮᱸᱫ ᱾

ᱠᱟᱹᱣᱰᱤ ᱟᱹᱨᱤ
ᱱᱚᱶᱟ ᱦᱚᱱᱚᱛ ᱫᱚ ᱥᱟᱝᱼᱜᱟᱝ ᱚᱛ (Indo-Gangetic Plain) ᱨᱮ ᱢᱮᱱᱟᱜ ᱛᱮ ᱪᱟᱥ ᱞᱟᱹᱜᱤᱫ ᱟᱹᱰᱤ ᱱᱟᱯᱟᱭ ᱟᱱᱟ ᱾ ᱮᱱᱛᱮ ᱨᱮ ᱦᱚᱸ ᱠᱟᱹᱣᱰᱤ ᱟᱹᱨᱤ ᱨᱮ ᱦᱚᱨᱤᱭᱟᱬᱟ ᱨᱮᱱᱟᱜ ᱮᱱᱮᱢ ᱠᱷᱚᱱ ᱫᱚ ᱦᱚᱱᱚᱛ ᱨᱮᱱᱟᱜ ᱮᱱᱮᱢ ᱫᱚ ᱱᱟᱥᱮ ᱠᱚᱢ ᱜᱮᱭᱟ ᱾ ᱱᱚᱸᱰᱮ ᱦᱩᱰᱤᱧ ᱠᱷᱚᱱ ᱢᱟᱨᱟᱝ ᱟᱭᱢᱟ ᱠᱟᱹᱨᱜᱟᱲ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱟᱢᱮᱥᱤᱭᱟᱹ ᱟᱨ ᱥᱚᱨᱡᱤᱠᱟᱞ (surgical) ᱥᱟᱢᱟᱱ ᱵᱮᱱᱟᱣ ᱵᱮᱱᱟᱣᱜ ᱨᱮ ᱧᱩᱛᱩᱢᱟᱱ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾.

ᱥᱟᱹᱠᱷᱭᱟᱹᱛ

ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ